Gw mau tau Hari ini juga merupakan: dari 31 Mac. Jelasin dalam bahasa melayu

Hari César Chávez di pelbagai negeri di Amerika Syarikat;

1778 - Penjelajah Inggeris James Cook mendarat di Pulau Vancouver dan menuntutnya untuk Great Britain.

1854 - Laksamana Pertama Tentera Laut A.S. Matthew C. Perry dan Keshogunan Tokugawa memeterai Perjanjian Kanagawa, memaksa pembukaan pelabuhan-pelabuhan Jepun untuk perdagangan Amerika Syarikat.

1889 - Menara Eiffel (gambar) dibuka secara rasmi di Paris.

1903 - Pereka New Zealand Richard Pearse dilaporkan terbang sejauh beberapa ratus meter, di dalam salah satu mesin terbang pertama, kira-kira 9 bulan sebelum Wright bersaudara.

1917 - Hindia Barat Denmark menjadi Kepulauan Virgin Amerika Syarikat selepas Amerika Syarikat membayar Denmark sebanyak AS$25 juta untuk kepulauan Caribbean itu.

1930 - Studio-studio filem Hollywood memperkenalkan Kod Penerbitan untuk mengelakkan penapisan kerajaan.

1931 – Sebuah gempa bumi raksasa membinasakan Managua, Nicaragua dan meragut 2,000 nyawa.

1942 – Perang Dunia Kedua: Tentera Jepun menyerang Pulau Krismas naungan British.

1942 – Holokus di Ivano-Frankivsk (ketika itu bernama Stanislawow), Ukraine barat. Pasukan Gestapo Jerman menganjurkan pengusiran pertama 5,000 orang Yahudi dari ghetto Stanislawow ke kem maut Belzec.

1946 – Pilihan raya pertama diadakan di Greece selepas Perang Dunia Kedua.

1949 – Dominion Newfoundland menyertai Gabungan Kanada lalu menjadi wilayah ke-10 Kanada.

1951 – Remington Rand menghantarkan komputer UNIVAC I pertama kepada Biro Bancian Amerika Syarikat.

1959 – Dalai Lama ke-14, Tenzin Gyatso, menyeberangi sempadan ke India lalu diberikan perlindungan politik.

1964 – Bermulanya pemerintahan diktator Castello Branco di Brazil.

1966 – Kesatuan Soviet melancarkan Luna 10 yang menjadi bolak-balik angkasa lepas pertama yang mengorbit mengelilingi Bulan.

1970 – Explorer 1 memasuki semula atmosfera Bumi setelah 12 tahun mengorbit.

1970 – Sembilan orang pengganas daripada Tentera Merah Jepun merampas Penerbangan 351 Japan Airlines di Lapangan Terbang Antarabangsa Tokyo, dengan mengacu-acukan pedang samurai dan membawa sebutir bom.

1979 – Askar British terakhir meninggalkan Kepulauan Malta. Malta mengisytiharkan Hari Kebebasannya (Jum il-Helsien).

1985 – WrestleMania, acara gusti terbesar anjuran WWE, julung kalinya diadakan di Madison Square Garden, New York.

1986 – Enam majlis kaunti metropolitan dimansuhkan di England.

1991 – Gerakan Perlembagaan Islam, atau Hadas, diasaskan di Kuwait.

1991 – Pungutan suara kemerdekaan Georgia 1991: hampir 99% pengundi menyokong kemerdekaan negara mereka daripada Kesatuan Soviet.

1992 - , kapal tempur Tentera Laut Amerika Syarikat aktif terakhir, dibersarakan di Long Beach, California.

1994 – Evolusi manusia: Jurnal Nature melaporkan penemuan tengkorak Australopithecus afarensis lengkap yang pertama di Habsyah.

1995 – Di Corpus Christi, Texas, bintang nyanyian Latina Selena Quintanilla Perez ditembak sampai mati oleh presiden kelab peminat sendiri beliau, Yolanda Saldivar.

1998 – Netscape mengeluarkan pangkalan kod pelayarnya mengikut perjanjian lesen sumber terbuka; projek ini diberi nama kod Mozilla, lama-kelamaan menjadi Yayasan Mozilla.

2004 – Di Fallujah, Iraq, 4 kontraktor ketenteraan persendirian berbangsa Amerika Syarikat yang bertugas untuk Blackwater USA, diserang hendap, dibunuh lalu dicacat-cacatkan mayatnya.

2007 – Di Sydney, Australia, 2.2 juta orang mengambil bahagian dalam sambutan Earth Hour pertama.

2011 – Mayotte secara rasmi menjadi jabatan ke-101 Perancis, sebagaimana dipersetujui 95% penduduknya dalam pungutan suara 2009.